8.pielikums

TemPl izstrādes procesa Provizorisks stipro, vājo pušu, iespēju un draudu vērtējums.

|  |
| --- |
| **Stiprās puses** |
| TemPl izstrāde:   * veicina detalizētu vietu izpēti, vērtību un trūkumu identificēšanu pašvaldības teritorijā, specifisku jautājumu risināšanu un sagatavo datos balstītu pamatojumu TP un citu pašvaldības dokumentu izstrādei, kā arī lēmumu pieņemšanai, ts.sk. finanšu jomā; * aktivizē sabiedrības iesaisti un īdzdalību pašvaldības teritorijas attīstības plānošanā; * paaugstina Tem Pl izstrādes procesā iesaistīto pašvaldības darbinieku kapacitāti, uzlabo pašvaldības struktūrvienību savstarpējo sadarbību, kā arī sadarbību ar valsts institūcijām, nozaru ekspertiem un pieredzes apmaiņu pašvaldību starpā. * Atbilstoši normatīvā regulējuma prasībām TemPl ir publiski pieejami TAPIS, līdz ar to tiek nodrošināta TemPl publicitāte, datu un risinājumu uzglabāšana, kā arī izmantošana ilgtermiņā. |
| **vājās puses** |
| * Pašvaldību ieskatā TemPl juridiskais statuss un tā integrēšana pašvaldības saistošajos dokumentos pašlaik nav viennozīmīgi saprotama, jo TemPl risinājumu integrēšanu TP, LP, DP apgrūtina dokumentu atšķirīgā detalizācija un mērogi. Līdz ar to pašvaldībām trūkst pārliecības par TemPl risinājumu izmantošanas efektivitāti; * TemPl izstrādes mērķi pašvaldības lēmumos un darba uzdevumos ne vienmēr ir formulēti tādā veidā, lai iedzīvotājiem un politiķiem ir skaidri nolasāmi ieguvumi no TemPl izstrādes; * pašvaldību darbinieku un arī TemPl izstrādātāju zināšanas par TemPl izstrādi un tā integrēšanas iespējām citos pašvaldības dokumentos, kā arī praktiskā pieredze daudzviet ir nepietiekama, kas ietekmē precīza TemPl darba uzdevuma un tehniskās specifikācijas izstrādi, TemPl izstrādes procesa vadību, tai skaitā TemPl uzraudzību un novērtēšanu; * institūcijas savos nosacījumos TemPl izstrādei nereti iekļauj nepamatoti detalizētas prasības, kuru izpilde paildzina TemPl saskaņošanas procesu; * sabiedrības iesaiste TemPl izstrādē bieži ir vienveidīga, uzsvaru liekot uz sanāksmēm, kas ne vienmēr veido noturīgu sabiedrības līdzdalību TemPl izstrādē un īstenošanā ilgtermiņā; * pašvaldību ieskatā TemPl izstrādes process, iegūstot un analizējot nepieciešamos datus, ir ilgs. Tas jāņem vērā, plānojot citu pašvaldības dokumentu izstrādi. Turklāt ir jārēķinās ar datu aktualitātes zaudēšanu un resursu nepieciešamību datu atjaunošanai; * TemPl dažkārt ir ļoti detalizēti. Laikam ejot, pašvaldības un sabiedrības vajadzības un izpratne, piemēram, dizaina jomā, var mainīties. Līdz ar to detalizēti izplānotie TemPl risinājumi var zaudēt aktualitāti. |
| **iespējas** |
| * Lēmumā par TemPl izstrādi norādīt konkrētus mērķus, pašvaldības un iedzīvotāju ieguvumus, kā arī TemPl derīguma termiņu, novērtēšanas un datu aktualizēšanas kārtību. TemPl izstrādes darba uzdevumā iekļaut arī TemPl struktūras raksturojumu, norādot, kuras TemPl sadaļas nepieciešamas sagatavot: vai tikai informatīvo daļu, vai konceptuālus risinājumus, vai vadlīnijas risinājumu integrēšanai citos dokumentos, vai konkrētus priekšlikumus saistošajiem dokumentiem, piemēram, teritorijas izmantošanas un apbūves noteikumiem. Ja nepieciešams, TemPl izstrādes darba uzdevumā paredzēt TemPl īstenošanu kārtās, augstu detalizāciju paredzot tikai TemPl īstenošanas prioritārajām kārtām. * Nolūkā nodrošināt efektīvu sabiedrības iesaisti, vēlams veikt sabiedrības mērķgupu kartēšanu un viedokļu līderu identificēšanu, lai sadarbībā ar sabiedrisko attiecību speciālistu atlasītu katrai mērķgrupai atbilstošākos sabiedrības līdzdalības veidus un noteiktu mērķgrupas, kuras ir nepieciešams vienkārši informēt. Sabiedrību vēlams iesaistīt jau pašā plānošanas sākumposmā, izmantojot elastīgas un rosinošas sabiedrības iesaistes formas, piemēram, kopīgu teritorijas izpēti, īsfimas, digitālas plānošanas vietnes, iedzīvotāju padomes. * TemPl plānotās darbības fokusēt uz pašvaldības kompetenci. Tomēr jau darbību plānošanas sākumposmā nepieciešams iesaistīt kompetentās institūcijas, organizējot kopīgas darba grupas. * Finanšu resursu taupības nolūkā apsvērt iespējas vienas tēmas TemPl izstrādi veikt vairākām pašvaldībām vienlaikus. Tas ļautu pretendēt uz finansiālu atbalstu no starptautiskām programmām, kuru apguvē vislielākā pieredze ir plānošanas reģioniem. * VARAM veikt TemPl juridiskā spēka izvērtējumu, izvērtējot iespēju TemPl struktūrā iekļaut arī saistošo sadaļu vai rādītājus, kurus var integrēt saistošajos attīstības plānošanas dokumentos bez papildus sabiedriskās apspriešanas. Precizēt normatīvo regulējumu par TemPl darbības laika, aktualizēšanas un novērtēšanas noteikšanu. * Sagatavot dažādām TemPl tēmām veltītas vadlīnijas ar labās prakses piemēriem, kā arī organizēt izglītojošus pasākumus pašvaldībām, ekspertiem un valsts institūcijām. |
| **draudi** |
| * TemPl aizstāšana ar pētījumiem, kas netiek iekļauti pašvaldības teritorijas attīstības plānošanas sistēmā un nav publiski pieejami; * TemPl standartizēšana, “kopēšana”, neņemot vērā vietas īpatnības; * TemPl izstrādes cenu paaugstināšanās; * Birokrātiskā sloga palielināšanās, pilnveidojot normatīvo regulējumu attiecībā uz TemPl izstrādi un izmantošanu. |